KENSINGTON TEMPLE Taivaan esimakua
COLIN DYE: TAIVAAN ESIMAKUA
PYHÄN HENGEN SAAPUMINEN
Luetaan Apostolien tekojen 2. luvun alusta 13 jaetta.
Toivon, että tästä tulee johdanto ja laukaisualusta -
uuteen näkökulmaan hengellisesti, mitä Jumala aikoo.
Helluntaipäivä. Tiedämme, mikä se on.
50 päivää, tarkalleen ottaen 49, ylösnousemuksen jälkeen -
on helluntaipäivä.
Pyhä Henki tuli jäädäkseen. Jeesus oli sanonut niin.
Pyhä Henki on elävä, henkilökohtainen linkki -
Isään ja Poikaan.
Seuraavaksi, kun aika on oikea, Pyhä Henki esittelee meidät, -
kun Kristus tulee takaisin. Näemme Hänet kasvoista kasvoihin.
"Ja kun helluntaipäivä oli tullut, -
olivat he kaikki yhdessä koolla.
Ja tuli yhtäkkiä humaus taivaasta, niinkuin olisi käynyt väkevä tuulispää,-
ja täytti koko huoneen, jossa he istuivat.
Ja he näkivät ikäänkuin tulisia kieliä, jotka jakaantuivat -
ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi.
Ja Jerusalemissa asui juutalaisia, jumalaapelkääväisiä miehiä, -
kaikkinaisista kansoista [...]
Ja kun tämä ääni kuului, niin kokoontui paljon kansaa; -
ja he tulivat ymmälle, -
sillä kukin kuuli heidän puhuvan hänen omaa kieltänsä.
Ja he hämmästyivät ja ihmettelivät sanoen: -
'Katso, eivätkö nämä kaikki, jotka puhuvat, ole galilealaisia?
Kuinka me sitten kuulemme kukin sen maan kieltä, jossa olemme syntyneet?
Me parttilaiset ja meedialaiset -
ja eelamilaiset ja me, jotka asumme Mesopotamiassa, -
Juudeassa ja Kappadokiassa, Pontossa ja Aasiassa, -
Frygiassa ja Pamfyliassa, Egyptissä ja Kyrenen puoleisen Liibyan alueilla, -
ja täällä oleskelevat roomalaiset, juutalaiset ja käännynnäiset, -
kreetalaiset ja arabialaiset, -
me kuulemme kukin heidän puhuvan omalla kielellämme -
Jumalan suuria tekoja.' Ja he olivat kaikki hämmästyksissään [...]
ja sanoivat toinen toisellensa: 'Mitä tämä mahtaakaan olla?'
Mutta toiset pilkkasivat heitä [...]: 'He ovat täynnä makeata viiniä'."
Eedenin esimaku.
Paratiisin.
Mikä sinulle on paratiisi? Mitä sinä pitäisit paratiisina?
Minulle -
se on mangopuu.
Ojentaa kättä ja poimia Jumalan lahja, hedelmä, jonka täytyy tulla taivaasta.
Tämä pieni maallinen herkkupala on kuin muistutus -
Jumalan ihmeellisestä ja ylenpalttisesta huolenpidosta.
Sen vuoksi tämä kuvaamani kokemus -
ei edusta mangoa vaan Jumalan läsnäoloa.
Sinun mielikuvasi paratiisista voi olla erilainen kuin minulla.
Mutta olipa mielikuvasi paratiisista millainen tahansa, Jumala on siellä.
Se Eeden oli.
Se oli, mitä se oli, -
koska puutarhan todellinen elämä ja kauneus oli Jumalan läsnäolo.
Se oli enemmän kuin puutarha. Se oli Jumalan asumus.
Eeden, jonka Jumala istutti, -
oli Hänen virallinen maanpäällinen asuinpaikkansa.
Eedenin ja taivaan välillä ei ollut rajaa.
Taivas oli avoinna. Taivas kosketti maata.
Me tiedämme, että Aadamilla ja Eevalla oli seuraa.
Siellä oli joku toinenkin.
Nachas, käärme.
Kun tutkii kertomusta, -
tajuaa, ettei se ollut tavallinen käärme.
Käärmeet eivät puhu.
Jos taivas ja maa kohtasivat Eedenissä, ei pitäisi olla yllätys, -
että siellä saattoi olla myös yliluonnollisia olentoja.
Ainakin yksi. Ja kun alamme tutkia sitä, -
huomaamme, että muinaisissa kulttuureissa oli melko yleistä -
mieltää puutarhat jumalten asuinsijoiksi.
Kulttuurissa oli erilaisia ilmaisutapoja, -
mutta valtaistuinta oli vartioimassa käärmemäisiä luontokappaleita.
Raamattu näyttäisi hyödyntävän tätä kuvaa ja sanovan, -
että Jumalan valtaistuin oli Eedenissä.
Se oli paitsi asuinpaikka, myös hallinnon ja kirkkauden paikka.
Siellä olivat Jumala ja Hänen valtaistuimensa.
Näemme, että käärme puuhaili jotain tuhotakseen Jumalan suunnitelman.
Täyttäkää maa ja tehkää se alamaiseksi.
Menkää eteenpäin, lisääntykää. Olkaa hedelmälliset.
Ottakaa se, mitä teillä on täällä, ja levittäkää sitä kaikkialle maailmaan,
niin että Maa on täynnä maanpäällisiä poikia ja tyttäriä -
antautuneina Hänelle, täynnä Hänen läsnäoloaan.
Ja koko Maa tulee pyhäksi temppeliksi Jumalalle.
Jostain syystä tämä olio sanoi: "Ei käy."
Ja luikerteli sisään.
Näemme paitsi Aadamin ja Eevan lankeemuksen, -
myös käärmeen lankeamisen.
Käärme kirottiin. Aadam ja Eeva karkotettiin puutarhasta.
Mutta peli ei ollut pelattu, kiitos armollisen Jumalan.
Tuli lupaus, että naisen siemen murskaisi käärmeen pään.
Jumala aloitti niin sanotusti uudelleen.
Ihmiset levittäytyivät maailmaan.
Sitten vedenpaisumuksen alla Nooan päivinä -
koko maapallo oli tullut täyteen turmelusta.
Mutta Hän ei luopunut suunnitelmastaan.
Hän sanoi: "Aloitetaan alusta."
Hän huuhtoi kaiken pois.
Sitten Hän sanoi Nooalle ja tämän pojille: "Olkaa hedelmälliset.
Viekää suunnitelmaa eteenpäin."
Niin he tekivätkin, mutta sitten kaikki kansat, joilla oli yksi kieli, -
kokoontuivat yhteen ja sanoivat: "Rakennamme korkean tornin."
Jumala sanoi: "Ei käy. Tämä on minun suunnitelmani.
Se tehdään minun tavallani.
Nyt tehdään näin. Sekoitan teidän kielenne."
Ei enää yhtä kieltä, vaan kaikki puhuivat omaa kieltään.
Jumala antoi kullekin kansalle oman asuinsijansa.
"Saatte sen, minkä valitsitte. Mutta minä aloitan alusta."
"Minä valitsen yhden ihmisen, Aabrahamin."
Siitä meillä on kaikki kansat ja yksi erityinen kansa.
Jumalan suunnitelma alkoi alusta.
"Aabraham, kauttasi siunataan kaikkia kansoja."
"Sinä, Israel, olet tuleva valoksi kansoille."
Hän ei luovuttanut muun maailman suhteen, -
mutta niin Hän toteutti suunnitelmaansa silloin.
Tämän keskellä Hän ilmestyi -
tulessa Siinainvuorella.
Hän ilmestyi tulessa ja shekina-kirkkaudessaan -
ilmestysmajassa ja temppelissä. Ja sinne kaikkeinpyhimpään -
Jumala laskeutui.
Se oli leposija Israelin Jumalan jalkojen alla.
Toisenlainen Eeden.
Ja kun tutkii temppeliä, näkee kaikenlaisia kukkia, puita ja hedelmiä.
Jumala sanoo: "Eeden-projekti jatkuu. En ole luopunut suunnitelmistani."
Pikakelataan eteenpäin. Israel kasvaa. Israel kapinoi.
Israel ja Juuda viedään pakkosiirtolaisuuteen.
Jumala tuo heidät takaisin, mutta se ei ollut täydellinen sovitus.
Jumala sanoo: "Täytyy tapahtua vielä jotain muuta."
Sana tuli lihaksi -
ja asui keskellämme.
Me katselimme Hänen kirkkauttaan, -
sellaista kirkkautta kuin on Isän ainokaisella, -
täynnä armoa ja totuutta.
Niinpä Jeesuksessa meillä on ylimmäinen yhteyspiste.
Sitten Eedenin Jumalan läsnäolo ei ollut näyttäytynyt niin voimakkaasti.
Tällä kerralla ei puutarhassa, -
vaan lihaksi tulleessa Jumalassa itsessään, Jeesuksen persoonassa.
Jeesus sanoi: "Hajotan tämän temppelin."
Hän puhui ruumistaan. Hän oli Herran temppeli.
Hän loi täysin uuden yhteisön, -
niin että tuosta yhteisöstä tulisi pyhä temppeli Herralle -
ja se kantaisi Hänen läsnäoloaan maan päällä.
Jeesus nousi kolmantena päivänä kuolleista. Näyttäytyi 40 päivän ajan.
Sitten Hän nousi taivaaseen.
Jeesus ei ole enää läsnä -
Maa-planeetalla.
Se ei ole muuttunut.
Hän on Isän oikealla puolella.
Helluntaipäivänä alkaa suunnitelman, Eeden-projektin, seuraava vaihe.
Jumala itse laskeutuu alas helluntaina.
Hän ei vain piipahda.
Se on pysyvä asuinpaikka.
Pyhän Hengen laskeutuminen ei ole Eeden-projektin loppu.
Eeden-projekti jatkuu ja jatkuu, -
ja se huipentuu uudessa taivaassa ja maassa, -
kun Uusi Jerusalem, pyhä puutarhakaupunki, -
tulee näkyväksi maan päällä.
Siellä ei ole temppeliä, sillä Jumala on siellä.
Jumala sanoo: "Minä asun heidän keskellään."
"Minä teen asumukseni ihmiskunnan keskelle ikuisiksi ajoiksi."
Silloin taivaallinen ja maanpäällinen yhdistyvät jälleen, -
ja Eeden-projekti saavuttaa täyttymyksensä.
Mutta sukupolvien ja vuosien loistokkaan toteuttamisen jälkeen, -
minkä Jumala tekee meidän elämämme kautta, -
kun pääsemme taivaaseen, meistä tulee Hänen lähettiläitään.
Tulemme tuomitsemaan enkeleitä. Teemme kaikkea sitä, -
minkä Jumala on varannut tehtäväksemme. Valmistaudu siis.
Sinä näet harjoittelet hallitsemista.
Tahdon keskittyä helluntaipäivään. Kutsun sitä Eedenin esimauksi.
Esimauksi, sillä se ei ole vielä täyttymys.
Se on taivaan itsensä esimakua.
Kolme asiaa siitä.
Ensinnäkin se on sitä, että Jumala tuo ilmi läsnäolonsa -
ja valitsee elää -
meissä, meidän kanssamme ja meidän keskellämme.
Se on Hänen suunnitelmansa.
On hyvin selvää, että helluntaipäivänä alas tuli Jumala.
Se on hyvin selvää, etenkin jos on lukenut Vanhaa testamenttia.
Viittaus väkevään tuulispäähän ja tulenliekkeihin -
herättävät kaikki mielikuvan -
Vanhan testamentin historian hetkistä, -
jolloin Jumala ilmestyi ja toi ilmi läsnäolonsa.
Ja tässä meillä on Jumalan läsnäolo, -
joka tulee Pyhänä Henkenä.
Se kertoo meille, että Jumala ei ole ainoastaan Isä tai Isä ja Poika, -
vaan Jumala on Isä, Poika ja Pyhä Henki.
Pyhä Henki on yhtä täydellisesti Jumala -
kuin Jeesus on täysin Jumala ja Isä on täysin Jumala.
Se ei ole monimutkaista.
Vanhassa testamentissa on monta viittausta, -
jossa Jahve, VT:n Jumala, ilmestyy -
ja mukana on myös toinen "Herran enkeli", joka myös on Jahve.
Ja Jahve puhuu Jahvelle. On kaksi Persoonaa, yksi Jumala.
Hieman säästeliäämmin on esimerkkejä, -
joista käy selvästi ilmi, että myös Pyhä Henki on Jahve, -
joka puhuu Jahvelle.
Meillä on Isä, Poika ja Pyhä Henki jo Vanhassa testamentissa.
Ymmärrys ei ole kokonainen kuin vasta Uudessa testamentissa.
Mutta Hän on siellä.
Ja juuri Jumalan kolmas persoona, Pyhä Henki, tuli alas helluntaina, -
ei vain jokin vaikutus tai voima.
Kaikkein suurin lahja, suurin lahja, jonka Jumala sinulle antaa, -
ja itse asiassa Jumalan ainoa ja paras lupaus omilleen -
on lupaus Hänestä itsestään -
ja lupaus Hänen läsnäolostaan.
Suurin lahja, jonka voit toiselle antaa, on läsnäolosi.
Mahdatko tuntea sellaista ihmistä?
Joillakuilla näyttää olevan läsnäolon lahja.
Meidän tulisi kehittää sitä itsekin.
Kun juttelette, hän ei ajattele jotakuta muuta.
Kun juttelette, hän ei räplää puhelintaan.
Hän ei vilkuile kuin mangusti, löytyisikö parempaa juttuseuraa.
Hän keskustelee kanssasi -
ja käyttäytyy kuin olisit paitsi ainoa ihminen huoneessa, -
myös ainoa ihminen maailmassa.
Niin Jumala ilmaisee sinulle läsnäolonsa.
Kun Hän on läsnä, sinä olet -
kaikkein tärkein ihminen.
On kuin muita ei olisi olemassa.
Hänen läsnäolonsa on niin henkilökohtainen.
Hän pystyy olemaan henkilökohtainen ja läsnä sinulle, sinulle -
ja meille kaikille samanaikaisesti.
Psykologian tutkimuksessa -
on olemassa kokonaisia psykologian ja terapian haaroja, -
jotka perustuvat tähän yhteen käsitykseen.
Yksi henkilö -
on täydellisesti läsnä -
ja keskittynyt toiseen henkilöön.
Ja sanotaan, että jo pelkästään se on monille terapiaa.
Sinun läsnäolosi voi olla parantavaa -
vain osallistumalla ja olemalla täysin läsnä.
Sellaista yhteyden tasoa me tahdomme toinen toisemme kanssa.
Ja sitä me kaipaamme kipeästi Jumalalta itseltään.
Läsnäolo.
Tämä läsnäolo on tärkein, -
koska Eeden-projektin olennainen osa -
on suhde.
Se on elävä suhde, -
ja Pyhän Hengen tarkoitus on luonteenomaisesti hoitaa suhteita.
Jumalan rakkaus, Jeesuksen armo ja Pyhän Hengen yhteys.
Pyhän Hengen suhde.
Sinun täytyy oppia tuntemaan herra Pyhä Henki.
Hän on Persoona. Hänellä on tunteita, ajatuksia ja suunnitelmia.
Hän tahtoo jakaa ne kanssasi. Hän on Persoona.
Ja Hän on elävä henkilökohtainen linkkimme Jeesukseen.
Hän tuo meille Jeesuksen hengellisen läsnäolon.
Jeesuksen keho on taivaassa mutta Hänen Henkensä on täällä.
Sillä lailla me tunnemme Hänet. Pyhä Henki valaisee Jeesusta.
Kun Henki tulee yllesi, se on lapseksiottamisen henki.
Se on sama Henki, joka oli Jeesuksen yllä ja tuli Hänen ylleen, -
kun taivaasta tuli ääni: -
"Sinä olet minun rakas Poikani. Minä iloitsen Sinusta!"
Pyhä Henki ilmoittaa ja tuo koettavaksi sitä, että Jumala iloitsee sinusta.
Jos tietäisit, miten paljon Hän sinusta iloitsi, -
murehtisit vähemmän syntiäsi ja häpeääsi.
Tietäisit ja ymmärtäisit, että syntisi ja häpeäsi on naulittu ristille -
ja Jeesuksen veri sovittaa sinut täydellisesti suhteessa Taivaan Isääsi.
Ja siinä Hän iloitsee sinusta, ja sinä iloitset Hänestä.
Se on kristinuskoa.
Läsnäolo. Mutta on muutakin.
On puhtaus.
Syvä puhtaus.
Yliluonnollinen puhtaus, -
joka tulee, kun Henki tulee elämäsi ylle ja erottaa sinut Jumalalle.
Ja jos Hän on Pyhä Henki, arvatkaapa mitä?
Te saatte sen.
Te ymmärrätte sen, -
mitä tarkoittaa olla pyhä ja niin täynnä Pyhää Henkeä, -
ettette halua mitään muuta. Haluatte vain sanoa: "Lisää!"
Ja tiedämme, että aina kun opetuslapset Apostolien teoissa -
kastettiin Pyhällä Hengellä, saivat Pyhän Hengen -
tai Pyhä Henki tuli heidän ylleen...
Eri ilmausten merkitys on hyvin samanlainen.
Se oli todiste siitä, -
että he olivat Jumalan poikia ja elävän Jumalan tyttäriä.
Lapseksiottamisen henki. Sinut on erotettu Jumalalle.
Pyhyys ei ole katsomista syntiin.
Mistä ikinä syystä, paitsi sanoa: "Tein virheen. Jumala, auta."
Ja sitten käännyt pois nopeasti -
ja katsot Jeesukseen, painat kohti Häntä.
Jos painat kohti Kristusta, jätät sen kaiken taakse.
Se on pyhyyttä. Se on Hänen luontonsa, Hänen rakkautensa, -
joka enenee elämässämme.
Sitä tarkoittaa uudestisyntyminen.
Uuden, pyhän luonnon saamista Pyhältä Hengeltä.
Syntynyt Hengestä, -
ja en sano, ettei sen jälkeen ole taistelua ja ponnistelua.
Mutta ilman Pyhää Henkeä kukaan ei voi elää pyhää elämää.
Se ei ole edes pyhää ilman Pyhää Henkeä.
On siis läsnäolo, pyhä läsnäolo, puhtaus.
Viimeisenä näen tässä voiman.
He saivat kyvyn puhua kielillä.
Tiedämme, mitä siitä seurasi: Kyky olla Kristuksen todistajia.
Elää maailman edessä, joka oli paljon pakanallisempi kuin nykymaailma.
Kreikkalais-roomalainen maailma oli tulvillaan -
pahuuden, turmeluksen ja demonisen kontrollin tasoja.
Mutta Jumala antoi heille voiman.
Helluntaipäivänä Jumala käänsi takaperin -
Baabelin tornin tapahtumat.
Muistatteko? He olivat kaikki koolla yhdessä paikassa.
Heillä oli yksi kieli. Jumala sekoitti kielet, etteivät he ymmärrä toisiaan.
Hän hajotti heidät ja asetti alueet kullekin kansalle.
Hän kääntyi pois heistä ajaksi, -
jotta Hän voi kasvattaa uuden kansan, joka on kerran kuin tämä kansa -
ja joka tuo esiin Messiasta, valoa maailman kaikille kansoille.
Helluntaipäivänä Jumala sanoo: "Eeden-projekti jatkuu edelleen.
Minä käännän Baabelin takaperin."
Täällä on joukko uskovia koolla samassa paikassa.
He puhuvat muilla kielillä.
Nyt se ei ole hajottavaa vaan yhdistävää.
Kun tutkii kansoja, -
joita antiikin diasporassa eläneet juutalaiset edustivat, -
käytännössä ne kattoivat koko sen alueen, -
joka kuvataan 1. Moos. kirjassa. Baabelin takia ne olivat olemassa.
Se alkaa idästä, etenee pohjoiseen ja menee niin kauas länteen, -
että on lähes Espanjassa. Kaikki kansat on mainittu tässä.
Jumala sanoo: "Nyt ilmestyn kaikkien kansojen Jumalana."
Pelastus voi olla juutalaisista mutta ei yksin juutalaisille.
Siksi pelastus on Jeesuksen nimessä ja vain Jeesuksen nimessä.
Missään muussa nimessä ei ole pelastusta, -
sillä yksin Kristuksessa pimeyden vallat ja voimat on voitettu -
ja kansojen jumalat on tuomittu ja Hän repii ne alas.
Ja pimeyden vallat ja voimat on kukistettu. Hän riisui ne aseista.
Syöksi ne vallasta, ja meille on annettu tehtäväksi -
Pyhän Hengen voimauttamina viedä hyvät uutiset vapaudesta -
ja Jeesuksen Kristuksen evankeliumin täyteys.
Ja se kaikki alkoi helluntaipäivänä.
"Kuulemme heidän puhuvan omalla kielellämme Jumalan suuria tekoja."
Teksti painottaa kuulemista.
Vuosia sitten eräs mamamme... Luultavasti hän oli nigerialainen.
Hän istui tuolla. Hän oli kirkossa ajoissa.
Hän rukoili ja puhui kielillä.
Vähän ajan päästä joku tuli, istuutui aika lähelle ja alkoi kuunnella.
"Täh? Oletko kylästäni?"
"En. Minä rukoilen. Älä häiritse minua."
"Sinun täytyy olla kylästäni." - "En ole kuullutkaan kylästäsi."
"Mutta puhut kyläni murteella." - "En. Rukoilen Jeesusta. Anna minun olla."
"Et ymmärrä. Sinä kuvailit juuri elämääni -
ja käskit minun antaa elämäni Jeesukselle. Miten se tehdään?"
Mama sanoi: "Ihanko totta? Minä vain puhun Jeesukselle."
Ehkä ihme ei ole vain puhumisessa vaan kuulemisessa.
En tiedä, mitä se oli, mutta se oli yliluonnollista.
Se oli ihme. Ihmiset kuulivat evankeliumin.
Jumala sanoi: "Tätä varten Henki tuli."
"Se ei ole vain läsnäolo suhteessa. Se on lähetysvoima."
Meidät on kutsuttu, ja kun sydämesi on avoin, sanot: "Haluan lisää."
Suomennos: Marianne Tenetz